Vyf fototruuks met jou slimfoon - WelstandWelstand
Tuis / Advies / Vyf fototruuks met jou slimfoon
Vyf fototruuks met jou slimfoon
Daar word gesê die beste kamera is die een wat jy altyd by jou het en danksy die voortdurende vooruitgang in tegnologie het jy nie veel meer as jou slimfoon en 'n paar handige truuks nodig om besonderse foto's te neem nie.
Die portretmodusfunksie op jou slimfoon is perfek vir wanneer jy die onderwerp van jou foto regtig wil laat uitstaan. In dié modus word die agtergrond verdof en daar word op die onderwerp gefokus. Dit is egter steeds belangrik om goeie beligting te hê en om te verseker dat die onderwerp wel in fokus is. Die onderwerp moet in die voorgrond wees en die reël van derdes moet gevolg word om jou foto meer gebalanseerd te maak.
Maak van jou foon se roosterlyne (gridlines) gebruik. Die roosterlyne verdeel jou skerm in nege blokkies en help jou om die fokus op spesifieke dele in die foto te plaas. Kenners meen die perfekte foto is wanneer die onderwerp of onderwerpe op die lyne van die rooster is of waar hulle kruis – dit staan ook bekend as die reël van derdes. Die gebruik van die roosterlyne sal ook verseker dat jy die horison kan reguit hou en om jou foto beter te balanseer.
In dié modus neem jou foon 'n rits foto's sodra jy die knoppie druk. Dit werk perfek wanneer jy bewegende voorwerpe wil afneem, soos 'n sportwedstryd, kinders of troeteldiere. Dit is egter ook belangrik om jou foto behoorlik te beplan aangesien jy in dié modus nie tyd het om te sien hoe dit gaan lyk nie.
Plaas 'n weerkaatsende oppervlak, soos 'n spieël of 'n skerm (van 'n selfoon), onder jou foon se kameralens en maak seker dat jy dit reg belyn ten einde die volle weerkaatsing van jou onderwerp vas te vang. Deur dit te doen, kan jy onooglike elemente verwyder of intrige skep en 'n foto soveel interessanter maak.
Gebruik jou sonbril
Jou sonbril kan 'n handige hulpmiddel wees wanneer jy met jou foon foto's neem. Nie net kan jy dit vir die spieëleffek gebruik nie maar jy kan dit ook as 'n lens gebruik. Hou jou foon se kamera teen die sonbril se lens en neem jou foto deur die lens om helder lug donkerder te maak, glans te verminder of weerkaatsings te bestuur. Jy kan jou kamera ook bietjie verder weg hou vir allerhande interessante ligpatrone en weerkaatsings.
Magicpin Blog: https://magicpin.in/blog/smartphone-photography-tricks/
Photos With Phones: https://photoswithphones.com/9-clever-smartphone-photography-hacks/#4_Use_Polarized_Sunglasses_for_a_Polarized_Filter
Scoop Whoop: https://www.scoopwhoop.com/tech/10-clever-smartphone-hacks-that-will-instantly-make-you-photography-wizard/